IN GOOD HANDS 2
Ya, wanita yang anda nampak itu ialah doktor aku.
Wanita yang macam nak menangis itu.
Katanya aku akan menghidap sirosis melainkan aku berhenti minum.
Macam ayah aku.
Dia juga doktor mendiang ayah aku.
Dia doktor yang hebat, tapi dia suka berdrama.
Kali ini, dia guna istilah perubatan yang meyakinkan.
"Kamu akan mati, bodoh!"
Mungkin dia betul.
Sudah setahun Melisa meninggal dunia.
Aku tak tahu fasa perkabungan aku sekarang.
Aku cuma tahu, aku perlu kuatkan semangat.
Kalau tak, pasti timbul masalah.
Ia bukan masalah kecil lagi.
- Fırat. - Bos.
Ini dia, Encik Can.
Fırat! Apa kau buat? Kau bosan semasa kami keluar?
Baiklah. Ini baterinya.
- Kamu nak sandwic yang macam mana? - Dengan aiskrim.
- Can. - Sandwic awak kering.
Ada sesuatu yang tak cukup. Saya akan beritahu nanti.
Sandwic saya tak keringlah.
Kita akan buat apa-apa saja kamu nak selepas makan sandwic. Fırat!
- Baiklah. - Kami beli makanan. Mari.
AWAS! BILIK SAINS RAHSIA CAN DAN FIRAT
MESIN MASA CAN
Can! Dah tiba masanya!
Masa untuk berseronok!
- Betulkah? - Ya!
Ya Tuhanku.
Kali ini, ia pasti berfungsi!
Kamu pasti?
Pasti! Kita ada bateri yang betul!
- Penumpang 1, anda bersedia? - Sedia, Kapten 1.
Semakan tarikh?
21 Mac 2022, kapten.
Di mana kita?
Tahun 2024, kapten.
Kita perlukan lebih bateri. Saya pasti.
Fırat?
Kita akan bina mesin masa itu, bukan?
Saya tak tahu, Bos. Kita akan terus mencuba.
Kita perlu membinanya.
Saya nak balik ke masa dulu dan beritahu mak yang saya sayang dia.
Saya tak dapat cakap sebelum dia pergi.
Mungkin kalau saya beritahu dia, dia takkan pergi.
Dia akan kekal di sini.
Fırat?
Awak akan berhenti minum, bukan?
Awak busuk apabila minum.
Diamlah.
Mari hantar hati kepada Melisa.
Can?
Saya sayang kamu.
Fırat! Fırat, kenapa dengan kau hari ini?
Aduhai, Fırat!
Fırat?
- Anjing yang baik. - Mari, duduk.
Duduk di atas kaki.
Fırat, awak perlukan peneman segera.
Anjing ini dikasi.
Bukan anjing. Saya maksudkan awak!
Awak perlukan peneman.
Fatoş, jangan kacau saya. Kali terakhir awak cuba...
Can ikut sekali. Teruk sangatkah?
Bukan itu maksud saya. Kami baik-baik saja. Saya tak apa-apa.
Yalah.
Okey, kita semua melalui masa yang sukar.
Tapi kita perlu teruskan demi Can.
Ketika ini, budak itu perlukan ayahnya.
Saya ada. Saya sentiasa ada untuk Can.
Dengan botol awak?
Fatoş, awak fikir ini mudah untuk saya?
Selepas enam tahun, budak itu tahu ayahnya hidup.
Saya jadi ayah dalam sekelip mata.
Tapi dia tak boleh panggil saya "ayah".
Jadi, panggil dia "anak".
Pakar psikologi kata, "Jangan paksa dia. Beri dia masa."
Mungkin awak belum sedia untuk jadi ayah
dan guna pakar psikologi sebagai alasan?
Maafkan saya.
Tapi awak perlukan peneman hidup.
Bagus untuk awak dan Can.
Percayalah. Percaya cakap saya.
Baiklah, serah kepada saya. Saya urus.
Jangan buat apa-apa. Saya dah lambat.
Nak ke mana?
Sekolah, kemudian pakar psikologi. Saya jemput Fırat malam nanti.
Awasi Freud. Jauhkannya daripada Mami.
- Saya jaga Fırat juga? - Tepat sekali.
Jom.
Can, kenapa awak tak menari?
Saya tak suka tarian itu. Macam kerja rumah.
Lagipun, saya dan mak ada tarian berbeza.
Bagaimana? Tunjukkan kepada kami. Apa masalahnya? Ia cuma tarian.
Can si pengecut!
Can, saya nak tengok cara awak dan mak awak menari.
Nampak apa dia buat?
Siapa lelaki berjanggut yang jemput awak?
Jika dia ayah awak, kenapa panggil dia Fırat dan bukan ayah?
Dia pun tak panggil awak anak. Dia panggil awak "Bos". Apa ini?
Jom, semua. Mari pergi!
Can?
Boleh kita balik?
Ayah, dia tak pandai menari!
Turun, Bos.
Jom.
Pakar sakit jiwa lagi?
Bukan pakar sakit jiwa, pakar psikologi.
Usah ubah topik. Ini konsert akhir tahun. Kamu akan masuk dan menari.
- Saya tak nak menari. - Kamu mesti.
Apa seterusnya? Berhenti sekolah sebab mereka ejek kamu?
Idea yang baik. Saya akan fikirkannya.
- Tidak. Kamu takkan berhenti sekolah. - Saya nak.
Tak boleh.
- Tak nak pergi. - Pergi.
- Tak nak. - Pergi.
Saya akan lapor kepada canselor.
Kaunselorlah. Belajar sebut dulu.
Ada lapan penumpang. Enam lagi naik, berapa penumpang sekarang?
Terlalu ramai. Mereka patut berjalan.
- Cuaca baik hari ini. - Can, tolonglah.
Saya nak berhenti sekolah.
- Tak boleh. - Boleh.
- Tak boleh. - Dah berhenti!
- Belum. - Saya akan berhenti.
- Takkan. - Saya dah berhenti.
- Belum. - Tolonglah, biar dia berhenti.
Dia tak mahu pergi.
Saya rasa awak patut fikirkannya dengan senyap dan tenang.
Terima kasih.
Saya akan bina mesin masa,
pergi ke tahun 3500 dan takkan jumpa awak lagi.
Saya ke tahun 4500.
Saya ke tahun 5000.
- 6000. - 7000.
- 8000. - 9000!
- 10,000! - Tapi saya dalam tahun 2024.
Tolonglah, saya merayu kepada kamu berdua.
Saya cuma minta ketenangan dan keamanan. Saya nak buat kerja.
Kami minta maaf.
Can, tolong senyap. Wanita itu sedang bekerja.
Tidaklah. Dia duduk saja tanpa buat apa-apa.
- Kerja apa awak buat? - Berfikir.
Kita juga berfikir, bukan?
Tapi saya suka berfikir dengan senyap.
Kamu kisah? Tidak. Terima kasih.
Awak nampak tegang.
Nak saya belanja minum? Ia akan bantu awak berfikir.
Tak apa. Saya dah berhenti minum.
Nampak?
Perempuan itu pun dah berhenti. Awak masih minum.
- "Perempuan itu"? - Saya akan bina mesin masa.
Saya akan kumpul semua cacing dan cari semua lubang cecacing.
Awak nak bina mesin masa?
Kalau begitu, dengar sini.
Kalau kamu nak bina mesin masa, kamu perlu capai kelajuan yang tinggi.
Kamu perlu capai kelajuan cahaya.
Tahu apa berlaku pada kelajuan cahaya?
Pertambahan jisim yang tak terhingga.
Apa yang diperlukan untuk menggerakkan jisim tak terhingga?
Tenaga tak terhingga.
Bolehkah kita menghasilkan tenaga tak terhingga?
Tak boleh.
Jadi, kamu tak boleh capai kelajuan cahaya.
Maknanya kamu tak boleh bina mesin masa kamu.
Kita perlukan cahaya. Cahaya yang banyak.
Empat belas.
Tengok wanita itu dulu, kemudian anjingnya.
Nampak apa-apa?
- Mereka serupa. - Mereka serupa.
Saya tak nak sesiapa, Fatoş. Tak fahamkah? Saya tak nak.
Aduhai!
Ini okey?
- Mana kamu dapat? - Dari bilik stor.
Gadis berkaca mata hitam itu kata kita perlukan cahaya.
Ini okey?
Siapa mereka? Sekarang awak cuba cari mak untuk kami?
Jangan mengarutlah.
Carilah suami untuk awak.
Percayalah, saya sedang cuba.
Kenapa pengetua telefon saya?
Helo, tuan. Ya, saya dengar.
Saya? Tak, saya tak hantar e-mel kepada sesiapa.
Takkan budak kecil pandai hantar? Saya pun tak pandai.
Tuan hantar e-mel itu kepada saya, saya akan periksa.
Saya akan periksa kotak e-mel yang dihantar. Terima kasih.
Surat letak jawatan?
Baiklah, saya masuk ke bilik dulu.
Saya nak baring sekejap.
Jumpa lagi.
Can?
Can!
- Hebat. - Can.
Can, sayang?
"Saya umumkan peletakan jawatan sebagai pelajar
di Sekolah Swasta Sevdem.
Saya telah mengabaikan kehidupan saya disebabkan jadual yang padat.
Tarian teruk. Ia patut menyeronokkan, bukan macam kerja rumah.
Lagipun, kenapa perlu menari dengan bosan kalau boleh berseronok?
Saya tak suka sekolah awak dan saya tak perlukannya.
Mulai sekarang, cakap dengan Fırat, bukan saya.
Yang sebenar. Can."
"Yang sebenar"?
Kamu nak buat saya naik gila?
Kamu hantar ini kepada ibu bapa, guru, pengetua, semua orang!
Can, apa kamu buat?
Saya nak letak jawatan!
Saya bukan pergi ke sekolah pun!
Tak mungkin. Lupakan saja.
Saya takkan pergi. Awak tak boleh paksa. Mak pun tak paksa saya.
Tapi saya paksa kamu, okey?
Siapa awak sebenarnya? Siapa?
Nampak? Awak bukan sesiapa. Awak tak boleh paksa saya buat apa-apa.
Saya akan cari banyak cahaya, hidupkan mesin masa
dan jumpa mak saya.
Kita tak akan berjumpa lagi!
Mesin masa tidak wujud, Can.
Kamu tak boleh ke masa lalu.
Kamu fikir saya tak rindu mak kamu?
Tapi Melisa tiada di sini lagi!
Matanglah. Saya minta tolong sikit saja.
Semua ini takkan berlaku jika mak saya ada di sini.
Apabila saya jumpa dia, saya akan beritahu segalanya!
Saya akan marah dia.
Sebab tinggalkan saya dengan awak, saya akan marah dia.
Mak!
Mak, buka pintu!
Boleh kita bercakap, mak?
Mak!
En. Fırat, mak encik tak ada.
Tufan, maaf mengganggu kamu, tapi lampu menyala.
Mak saya tak biar lampu menyala.
Mengarut, tak bagus buat begitu.
Encik Fırat.
Dia tak suka encik datang begini. Encik buat saya serba salah.
Saya tak ada masalah. Saya ada masalah...
Saya jumpa dia dan saya pergi. Janji.
Mak?
Saya dan Can bergaduh lagi hari ini.
Mak tahu apa dia buat?
Dia hantar surat letak jawatan kepada sekolah.
Kita boleh letak jawatan,
tapi bukan sebagai ayah, mak.
Kadangkala saya marah kepada Melisa.
Sebab dia tak cari saya lebih awal.
Enam tahun yang lama.
Saya ada anak di luar sana dan saya tak tahu.
Saya terlepas senyuman pertamanya.
Merangkak pertamanya.
Langkah pertamanya.
Saya rasa tahun-tahun itu dicuri daripada saya.
Mungkin jika saya bersama dia dari awal,
saya takkan jadi ayah yang teruk.
Mak?
Macam mana
nak jadi ayah yang baik?
Saya cuba tak jadi seperti ayah saya,
tapi akhirnya saya jadi macam dia.
Saya menjadi sesuatu yang paling saya takuti.
Selamat malam, mak!
Jangan risau.
Saya akan balik dan tidur.
Kepada semua ayah yang teruk!
Ada seorang gadis berbasikal merah, dia sangat pelik. Dia di sini?
Saya dan anak saya perlukan cahaya.
Fırat.
Fırat, dah pagi, bangun.
Bangun.
Cuba tengok.
Can guna tablet sepanjang malam.
Mungkin awak nak periksa sejarah pencariannya.
Jumpa nanti.
SEMUA AYAH MINUM?
CARA MENGHALANG AYAH DARIPADA MINUM
Kita perlu capai kelajuan cahaya pada hujung satu lubang cecacing.
Waktu itu, perbezaan masa mula terbentuk
antara titik masuk dan titik keluar lubang.
- Pada tahap ini, kelajuan cahaya... - Bos.
Maafkan saya.
Satu di masa lalu, satu di masa depan.
Kadangkala saya rasa terdesak dan tak mampu.
...zon graviti berbeza...
Kamu layak dapat lebih baik daripada saya.
Ia mengganggu penyelarasan kedua-dua hujung.
Jadi, kedua-dua hujung lubang cecacing...
Saya janji, saya takkan kecewakan kamu lagi.
...syarat untuk pengembaraan masa.
Apa ini?
Oleh sebab lubang cecacing...
- Untuk kamu. - Tak boleh melebihi kelajuan cahaya.
- Untuk mesin masa. - Awak kata mesin masa tak wujud.
Awak yang cakap.
Saya jahil.
Jahil itu sama maksud dengan bodoh?
Jadi, lubang cecacing akan melenturkan ruang masa...
Mari letak lampu ini juga.
Kini, anda ada portal ke masa lalu.
Namun, jangan terperangkap dalam masa lalu
dan abaikan kebahagiaan berharga
yang ada pada saat ini.
Bukankah awak baru janji dengan dia?
Bertenang, saya takkan minum.
- Nak ke mana? - Nak berterima kasih kepada seseorang.
Gadis yang bawa awak balik?
Saya tunjuk ramai gadis kepada awak dan awak kata,
"Jangan mengarut, Fatoş."
Siapa dia? Lebih penting lagi, kenapa dia?
Dia tahu fizik.
Dia bawa basikal.
Dia berhenti minum.
Dia dan Can serasi.
Selepas datuk meninggal, nenek saya kata,
"Kebijaksanaan keluarga kita kini seimbang."
Dia maksudkan kami atau nak buat datuk saya marah di dalam kuburnya?
Itu menjadi misteri.
Terima kasih semua. Semoga jumpa lagi.
Terima kasih untuk malam tadi.
Saya dah cakap, saya dah berhenti minum.
Saya pun dah berhenti. Ini air.
Jangan beri dia minuman lagi.
Dia akan menyusahkan awak.
Saya menyusahkan?
Saya mungkin agak melampau, tapi ia malam yang indah.
Malam yang indahkah?
Bukan?
Biar saya beri gambaran.
Malam tadi...
Kenapa orang Yahudi berhidung besar?
Sebab udara percuma.
Biar betul?
Apa? Lawaklah.
Lawak saya disalah erti.
Keluarga mak saya orang Yahudi.
- Awak melebih-lebih. - Tak, itu baru sedikit.
Jadi, kenapa awak tolong saya? Awak sanggup bawa saya balik.
Awak boleh hantar saya menaiki teksi.
Betul cakap awak. Saya buat begitu selepas ini.
Minum banyak air untuk ginjal sihat. Ia boleh tingkatkan kualiti tangisan awak.
Saya menangis malam tadi?
Saya menangis atau tidak?
Rantai itu longgar, rosak jejarinya nanti.
- Awak pakar basikal? - Lebih kurang.
Apa? Awak mekanik basikal?
Tak, tapi hampir.
Jika awak benarkan...
Okey.
Boleh buat jika tak tersekat di antara gelung kunci.
Basikal ini dah berusia?
Ya. Ia kepunyaan abang saya.
Tinggalkan di sini. Saya hantar awak balik.
Saya baiki esok. Janji.
Tak apa. Saya boleh jalan kaki. Saya tak minat kereta.
Percayalah, saya juga tak minat.
Jom.
- Awak lapar? - Ya.
Nak makan apa?
Boyoz.
Boyoz?
Mana nak cari lewat begini?
Terpulanglah, saya dah bagi cadangan.
Ini untuk kamu.
Panasnya. Terima kasih.
Sama-sama. Ini untuk kamu.
Ini pula ayran.
Ini untuk kamu.
Selamat menjamu selera.
Selalunya saya tak buka kedai selewat ini.
Dia cakap kamu hamil, jadi saya tak boleh menolak.
Kalaulah awak sedar betapa baiknya jasa awak, Salih.
Dia sangat hamil.
Tak lama, tapi tak baru juga. Cukup-cukup saja.
Dah berapa bulan?
- Dua. - Lima.
Salih, terima kasih. Kirim salam kepada keluarga.
- Terima kasih. - Jumpa lagi.
- Awak patut beritahu saya hamil. - Saya nak tengok lakonan awak.
Kenapa lima bulan? Saya nampak macam hamil lima bulan?
Dua bulan pula? Siapa yang mengidam pada bulan kedua?
Apa maksud "hamil cukup-cukup"?
Lima bulanlah.
Awak pernah tanya, kenapa saya tolong awak?
Awak macam orang yang saya kenal.
Punca saya berhenti minum.
- Siapa? - Seseorang.
Kenapa anak awak mahu buat mesin masa?
Biasalah. Budak-budak.
Apa cerita awak?
Cerita saya? Tak perlulah, awak akan menangis.
Yalah itu. Awak nak matikah?
Walaupun tidak, awak macam nak bunuh diri.
Kenapa minum banyak sangat?
Nak lari dan lupakan hidup ini. Sebahagiannya genetik.
Jadi, apa masalah awak?
Masalah saya
ialah saya ayah.
Saya cuba jadi ayah yang baik.
Semakin saya cuba, semakin teruk jadinya.
Jadi, jangan cuba.
Untuk jadi ayah yang baik.
Sebaliknya, cuba jangan jadi ayah yang teruk.
Jika tahu apa yang kita tak mahu,
mudahlah untuk dapat apa yang kita mahu.
Baru-baru ini, saya mencubanya.
Ada hasil?
Begini...
Cukuplah untuk hidup.
Jadi, apa yang awak tak mahu?
Saya tak mahu apa-apa. Terutamanya orang.
Saya cuma nak duduk dan tenung dinding.
Saya murung. Itu yang pakar psikologi saya kata.
Malah, kemurungan teruk.
Dulu saya suka berhibur.
Kadangkala, saya rindu waktu itu.
Jangan mengarut.
Hei, apa khabar?
- Khabar baik. - Kami lewat, jalan sesak.
- Istanbul huru-hara. - Selamat datang.
Apa cerita? Awak tak kenal saya?
- Tak pernah jumpa. Arman. - Helo.
Didem, tunang saya.
Hai. Saya Uğurhan.
- Helo. - Oğulcan.
Kita kenal di Bodrum...
Bitez?
Bitez. Kalaulah Bitez boleh bercakap.
Saya terkejut awak lupa. Gelas kamu berdua kosong.
Tolong bawa dua air.
Kita patut tegur Halil, nanti dia marah.
Jumpa lagi. Awak bermain muzik dengan baik!
Terima kasih.
Fırat.
Saya jual basikal.
Saya abaikan kerja kebelakangan ini, tapi tak apa.
Saya ada anak. Namanya Can.
Orang yang saya paling sayang di dunia.
Kami tinggal bersama.
Hubungan kami ada pasang surutnya, tapi kami cuba.
Akhir sekali, terima kasih untuk malam ini.
Seronok rasanya.
Sezen. Saya seorang arkitek.
Saya juga abaikan kerja kebelakangan ini.
Saya ada adik lelaki. Kerem.
Kami tinggal bersama dulu.
Dia pindah ke Amerika apabila diterima masuk kolej.
Orang yang saya paling sayang di dunia.
Saya agak murung, tapi saya akan harunginya.
Akhir sekali, terima kasih untuk malam ini.
Seronok rasanya.
Dia nak jumpa maknya.
Awak tanya saya.
"Kenapa anak awak mahu buat mesin masa?"
Dia mahu ke masa lalu
dan beritahu maknya
betapa dia sayang kepadanya.
Dia fikir,
mungkin maknya takkan mati dan akan tinggal bersamanya.
Takziah saya ucapkan.
Terima kasih.
Saya baru jumpa Can tahun lepas.
Saya baru tahu dia anak saya.
Melisa beritahu yang kami jumpa...
tujuh tahun lalu.
Selama enam tahun, saya hidup tanpa tahu yang saya ada anak.
Melisa jatuh sakit.
Apabila dia pergi, dia tinggalkan saya hadiah paling sukar dan terindah di dunia.
Sekarang, tinggal kami berdua.
Saya beritahu Can,
mesin masa tidak wujud.
Saya orang paling teruk di dunia.
Selepas saya.
Saya nak baikinya.
Saya dah baiki semasa awak tidur.
Bersiap, kita nak keluar.
Ke mana?
Jumpa Can. Saya perlu minta maaf.
Tak apa. Maaf diterima.
Usah risau, saya takkan sakiti dia.
Tapi dia boleh buat sesuatu kepada awak.
Kalau awak maksudkan hari di kafe, kita patut lupakannya
sebab hari itu teruk.
Lagipun, kanak-kanak suka saya.
- Awak pasti? - Ya.
Awak yang cari nahas.
Hei. Masjid mana agaknya itu?
Can. Boleh kamu baca?
Itu Masjid Sultan Valide, nampak?
Kenapa kita di sini?
Untuk lawat tempat ini.
- Kenapa gadis menjengkelkan itu di sini? - Tak baik begitu.
- Saya dah kata, kakak Sezen... - Saya tak ada kakak.
- Makcik Sezen - Tak ada mak cik.
Mak cik?
Biar saya cuba.
Can, sayang.
Saya minta maaf tentang kata-kata saya tentang mesin masa kamu.
- Awak jahil? - Jahil?
- Tidak. - Bodoh?
Bodoh?
Hei, saya dah lalui ini semua.
Boleh kita pergi sebelum ia lebih teruk? Apa kata awak?
Can, semua ini dibina oleh arkitek.
- Ini rancangan awak? - Selalunya berkesan.
Can, sayang? Saya dah beritahu awak, saya seorang arkitek juga?
Awak bina semua ini?
Ini? Tidak.
Jadi? Kenapa cakap besar?
Biar betul.
Jadi, Can, sayang?
Bagaimana sekolah?
Sekolah apa? Sekarang hujung minggu.
"Can, sayang"? Jangan panggil begitu.
Habis apa? Nak saya panggil kamu Bos...
Fırat saja panggil begitu. Awak tak boleh.
- Okey, Can, sayang. - Jangan! Awak bodoh?
- Tak boleh cakap begitu, Can. - Boleh panggil Bantut? Kerdil? Berlagak?
Siapa panggil budak begitu?
- Arkitek tak guna! - Arkitek tak guna?
Kamu yang tak guna! Bos tak guna.
Kamu bos apa?
- Kenapa nak tahu? - Berapa ramai pekerja kamu?
- Berapa gaji kamu? - Kenapa sibuk?
Lihat pencapaian arkitek lain.
Awak cuma duduk di kafe dan berfikir. Arkitek tak guna.
Bergaduhlah! Bergaduhlah lagi!
Cakaplah apa-apa saja. Saya dah selesai.
Saya nak minta maaf.
Cuma minta maaf. Kenapa kamu buat ia susah?
Saya tak nak permohonan maaf atau kebaikan daripada awak.
Saya tak nak awak dalam hidup kami!
Saya dah laluinya. Mak pergi dan tidak kembali.
Sekarang, Fırat akan pergi. Saya tahu.
Saya tak mahu kehilangan dia juga.
Saya dah beri amaran. Terima kasih, awak dah cuba.
Can!
Fırat.
Saya sentiasa di sini.
Di sisi kamu.
Saya takkan pergi.
Awak pasti?
- Hantar bola! - Okey, nah.
Awak lagi?
Ya, saya lagi. Tapi tak lama kali ini. Janji.
Apa awak nak?
Saya nak awak dengar dulu.
Saya akan pergi dan kita takkan berjumpa lagi.
Tapi saya gembira jika awak dengar sekejap.
Can...
Tiada sesiapa boleh rampas Fırat. Tiada sesiapa.
Saya ataupun orang lain.
Kamu perlu ingat, okey?
Kebelakangan ini,
saya pun rasa seperti kamu.
Saya ada adik lelaki dan...
Saya tak mahu sesiapa memasuki dunia kami.
Jadi, saya memahami kamu.
Tapi ini sebenarnya salah, tahu tak?
Kalau bukan saya, orang lain akan muncul dalam hidup kamu
dan itu bukan perkara buruk.
Percayalah, kesunyian lebih teruk.
Okey, Can?
Itu maknya?
Kamu dengar apa yang saya cakap tadi?
Tidak.
Mereka ketawakan awak?
Boleh pergi? Tolonglah.
Siapa ini, Can?
Dia mak awak? Awak panggil dia guna nama juga?
Tidak. Dia bukan mak saya.
Jadi, lelaki itu bukan ayah awak. Kalau ya, awak takkan panggil dia Fırat.
Suka hati dialah.
- Saya cakap dengan Can! - Dia tak cakap dengan kamu.
Lupakan saja, montel. Bawa kawan-kawan pergi.
Dia panggil awak Bos juga? Bos, Fırat!
Kamu nak pergi atau tak?
Tak nak. Awak pergi. Bawa Can pergi.
Dia tak pandai menari. Gaya tariannya buruk sangat.
Bukankah tariannya buruk?
Tolong pegang.
Encik, boleh saya ambil?
- Apa ini? - Cukup!
Saya akan beritahu ayah saya! Tengoklah nanti!
Disebabkan kes istimewa encik, kami tak hubungi ibu bapa Nedim.
- Tapi jika ini berlaku lagi... - Tidak, pengetua.
Saya akan cakap dengan Nedim
dan minta maaf bagi pihak Cik Sezen.
Fırat, maafkan saya.
Bukan salah Sezen.
Nedim ejek saya lagi. Tentang awak dan mak.
Sezen hanya lindungi saya.
Nedim, sayang.
Maaf atas kejadian tadi.
Maaf tentang cara ia berlaku.
Kamu tak sejuk, bukan?
Saya tak mahu kamu selesema.
Bagi pihak wanita itu, saya minta maaf.
Dia cuma tak boleh tahan.
Kamu tahu kenapa?
Dia gila.
Dia psikopat.
Kamu tahu apa dia buat?
Dia pergi ke semua sekolah,
rendam budak-budak yang ejek kawan mereka dan...
Awak rasa apa yang dia cakap?
Mungkin minta maaf. Kalau tidak, apa lagi?
Saya pun rasa.
Kalau kamu ejek Can tentang maknya lagi, dia akan kembali.
Kali ini, dia takkan bagi peluang,
Jadi, hati-hati.
Okey?
Apa-apa pun,
kamu boleh beritahu kawan-kawan kamu, nama saya Fırat.
Saya ayah Can.
Dia datang.
Jadi, kita nak makan apa?
Can, saya rasa sandwic kamu tak kering, ya?
Tidak. Sandwic ini sedap.
Dia patut ajar awak.
Firat buat semuanya kering.
"Semuanya kering" Betulkah?
Kenapa leraikan rumah itu?
Saya mahu mengubahnya.
Kerem tak suka.
Ia akan siap apabila dia datang.
Siapa Kerem?
Adik lelaki saya.
Can, apa kata kamu cuci tangan dan muka kamu?
Saya cakap saja.
Baiklah. Mana bilik air?
Di hujung, sebelah kanan.
Wah!
Can, jangan kacau barang di situ!
Cantiknya.
Can?
Kamu tak menceroboh, bukan?
Can.
Tempat ini ada segalanya.
Ada ruang. Ada soalan matematik.
Malah ada teleskop.
Fırat, tempat ini ada segalanya. Cantiknya.
Kami masuk tanpa kebenaran...
Tak apa.
Kerem seorang angkasawan?
Tak, dia belajar astrofizik. Di MIT. Dia genius dalam keluarga ini.
Di mana?
MIT?
Di Amerika. Di negeri Massachusetts.
Fırat! Kita perlu ke Machachooche dan cari Kerem.
Tentu dia akan bantu saya bina mesin masa saya.
Dia akan bantu, bukan?
Ya. Sudah tentu, kenapa tidak?
Nanti saya kenalkan kamu, jangan risau.
- Betul? - Betul.
Hore!
Bila dia datang? Boleh kita hubungi dia dulu?
Tolonglah!
Sudah tentu.
Hore!
Dia sangat kacak.
Ya, betul.
Awak ada kelebihan ini, tapi awak tak gunakannya?
Saya tak nak bina hubungan berdasarkan kelebihan.
Fırat. Awak dah tidur?
Ya, Bos.
Sezen nampak macam orang baik, bukan?
Entahlah. Apa pendapat kamu?
Saya rasa dia baik.
Dia boleh jadi kawan kita. Betul tak?
Ya, kalau kamu nak.
Tapi dia takkan jadi mak saya, bukan?
Tak mungkin, Bos.
Boleh Abang Kerem bantu saya bina mesin masa apabila dia kembali?
Dia dah jadi abang kamu sekarang?
Pandainya ambil kesempatan!
"Abang Kerem akan tolong saya, bukan?"
Apa salahnya?
Kita hanya mampu kumpul bateri.
Dia pula belajar di Machachooche!
Apa? Apa itu Machachooche?
Bukan Machachooche. Dia belajar di Massachusetts.
Kita panggil saja MIT.
Idea yang bagus. Mari sini.
- Helo! - Fatoş.
- Saya sampai. Helo. - Helo.
- Sezen. - Saya Fatoş.
- Selamat bertemu. - Saya macam ayahnya.
Apa cerita?
Ya, dia kecil. Tapi kecil-kecil cili api.
- Superman kalahkan dia. - Saya suka.
- X-Men. - Bagus.
- Dengan penglihatannya? - Dia kalahkan semua.
Kamu berdua tak ada anak, bukan?
Lawak betul, Fatoş.
Saya rasa ia lucu.
- Dah dekat! - Saya akan menang!
Bos!
Sezen!
Saya menang!
Sezen.
Awak boleh panggil saya Bos.
Baiklah, Bos.
Saya akan tanya Abang Kerem
tentang hujan meteor.
Saya akan tanya tentang kelajuan cahaya.
Kemudian, saya akan tanya tentang pakaian untuk mengembara masa.
Saya akan tanya jika dia pernah lihat lubang cecacing.
Sekarang pukul 8.30 pagi di sana. Dia mungkin masih tidur.
Malangnya.
Bos, sabarlah sikit. Awak akan buat Sezen menyesal.
Tak apa, Bos.
Saya beritahu dia tentang kamu semalam. Dia pun nak jumpa kamu.
Betul?
Fırat, dengar tak? Abang Kerem nak jumpa saya.
Hore!
Jangan rasa terpaksa untuk kenalkan dia kepada adik awak.
Tak perlu pun.
Kenapa? Saya takkan perkenalkan mereka kalau awak tak nak, tapi...
Apa salahnya?
Tak ada apa-apa. Cuma dia mesti sibuk.
Lagipun...
Saya tak mahu Can terlalu berharap tentang mesin masa itu.
Fırat, Can mahu percayakannya sekarang.
Baguskah kalau awak rampas harapan itu?
- Hebat. - Kamu memang hebat.
Persembahan menakjubkan.
Penipu! Saya takkan menari. Awak tak boleh paksa saya. Saya tak nak.
- Tak habis lagi? - Siapa menari untuk kerja sekolah?
Saya menari untuk berseronok. Bukan seperti robot.
Ia berbeza. Kenapa kamu asyik melawan?
Saya tak nak!
Jangan menjerit.
Saya takkan pergi ke konsert itu atau parti hari jadi Leyla Yaz!
Saya tak nak.
Can, kamu tak boleh asyik mengelak orang.
Ya, boleh.
Kenapa kamu buat begini?
Saya tak buat apa-apa. Saya cuma cakap saya tak nak.
Kamu kebudak-budakan.
Awak macam orang dewasa?
Orang dewasa tak begini.
Awak yang kebudak-budakan. Awak macam bayi!
Lihat, awak ada banyak botol susu di sana!
Can, saya cuma nak pastikan kamu tak disisihkan.
- Agar kamu tak diejek... - Mereka masih ejek!
Mereka mengejek saya tak kira apa yang saya buat.
Sebab saya panggil awak Fırat dan awak panggil saya Bos.
Saya dah biasa.
Boleh saya masuk?
Saya tak nak bercakap. Saya dah malas.
Saya bukan nak bercakap.
Jadi, kenapa awak di sini?
Saya datang untuk duduk diam dengan kamu.
Saya pun dah bosan. Boleh saya duduk di sini sekejap?
- Sezen? - Ya, Bos?
Saya perlu beli hadiah hari jadi untuk Leyla Yaz. Boleh tolong saya?
Terima kasih.
Nampak bateri itu?
Dia dah tenang. Dia sedang berehat.
Saya tak pasti tentang tarian itu, tapi dia akan ke parti Leyla Yaz.
Terima kasih.
Dia kata botol susu?
Tentu dia dah berlatih dulu.
Can, tempat ini cantik, bukan?
- Selamat hari jadi. - Terima kasih.
Wah! Gaun Wednesday! Kegemaran saya! Bagaimana awak tahu saya suka?
Saya teka saja.
Terima kasih.
Mari lompat di trampolin.
Kami tunggu di sini.
Pantasnya ia berlaku.
Itu Nedim?
- Dengan ayahnya yang baik. - Pergi dulu!
- Helo. - Ya, Encik Emrah?
Boleh kita berbincang?
Jika ini tentang tempoh hari, semuanya salah saya.
Sebaiknya lelaki saja bercakap.
Lelaki saja?
Sekarang semuanya lebih jelas.
Tak lama pun. Saya datang balik.
Siapa kau sebenarnya? Berani kau ugut anak aku?
Bawa bertenang.
Dia tak patut ditembak air. Aku dah minta maaf kepada Nedim...
Dengar cakap aku.
Tiada sesiapa sentuh anak aku. Tiada sesiapa ugut anak aku.
Aku tahu. Selalunya anak kau yang buat begitu kepada budak lain.
- Budak-budak boleh buat apa-apa. - Tak boleh.
Kalau anak kau buli budak yang kehilangan maknya
kerana dia tak pernah atau takkan belajar adab daripada kau,
kau perlu jawab dengan aku. Faham, Encik Emrah?
Siapa kau untuk ajar anak aku tentang adab?
Kau ingat kau boleh ajar adab kepada budak lain
sedangkan kau baru saja jadi ayah?
Kalau kau ayah yang baik, di mana kau selama ini?
Kau patut bersama dia.
Mungkin dia akan panggil kau ayah, bukannya Fırat.
Ayah, mari main! Ayah, cepatlah!
Okey.
Jangan buat lagi.
Mak saya yang rancang parti ini.
Pertandingan teng teng! Perempuan mendahului!
Ayuh, lelaki! Giliran kamu! Perempuan mendahului kamu!
Mari pergi sebelum ada pergaduhan. Ini bukan tempatnya.
Jangan mengarut, kita baru sampai.
Tuan nak sesuatu?
Carikan vodka dari dalam. Isi semula apabila gelas saya kosong.
Beri sini.
Kenapa lama sangat?
Can.
- Sezen, boleh kita main? - Baiklah.
Mari.
Ayuh, mari kita lari!
Mari pergi ke rumah gula-gula! Ayuh, mari kita lari!
- Apa awak buat? - Apa saya buat?
Awak tak boleh menyorok di sebalik alkohol.
Ya, boleh.
Fırat, awak masih budak?
Entahlah, mungkin.
Saya datang!
Helo, semua.
Helo.
Kita berkumpul di sini hari ini untuk anak-anak kita.
Leyla Yaz, sayang? Selamat hari jadi.
Semoga kamu bahagia selamanya.
Tahun ini malang bagi kami.
Kami kehilangan seseorang.
Ia amat sukar bagi kami berdua. Ia masih sukar.
Melisa...
Sejak Melisa pergi, saya fikir cara untuk jadi ayah yang baik.
Ya, inilah saya yang sedang berfikir.
Saya tak seperti kamu semua.
Jadi...
mari minum untuk Encik Emrah yang mengajar saya cara menjadi ayah.
Terima kasih, Encik Emrah.
Apa masalah kau?
Kalau kau dah habis minum, pergi berambus.
- Berhenti! - Tolonglah!
Hei!
Sudah! Anak-anak ketakutan!
Tak guna!
Kau lelaki jenis apa?
- Hei, Encik Emrah! - Siap kau!
- Hei, lepaskan aku! - Tidak! Berhenti!
- Lepaskan aku! - Encik Emrah! Bertenang!
Aku belasah kau!
Lepaskan aku!
Aku kata lepaskan aku! Lepaskan aku!
Lepaskan aku! Kau tak nampak apa dia buat? Lepas!
Awak nak saya matang?
Sekarang, saya dah matang!
Awak nak saya matang! Saya dah matang!
Tapi awak? Awak tak pernah matang!
Awak puas hati?
Saya nak mak saya!
Mesin masa tak wujud!
Saya takkan jumpa mak saya lagi!
Mesin masa tak wujud!
Saya nak mak saya!
Mak!
Saya nak mak saya!
Can, saya datang.
Can.
Fırat juga sangat sedih.
Dia pun tak mahu jadi begitu.
Sebenarnya, dia mahu balik, tapi saya minta dia tunggu.
Jadi, saya pun salah juga.
Fırat benar-benar mencuba untuk kamu.
Saya nampak.
Awak pun nampak, saya tahu.
Tolonglah berbaik dengan Fırat.
Fırat.
Jangan begini.
Inilah waktu Can paling perlukan awak.
Tolonglah.
Bukan awak saja yang kehilangan dia.
Can kehilangan maknya.
Dia cuma seorang budak, tapi dia cuba.
Fırat, saya bercakap dengan awak. Awak dengar tak?
Apa yang awak buat? Apa ini?
Ini penyelesaian awak?
Dalam keadaan yang tak berdaya ini,
mengosongkan otak untuk mengelak tanggungjawab?
Inikah cara awak hadapi kesedihan?
Dengan mengelak?
Bagaimana awak hadapinya?
Kematian adik awak.
Bagaimana awak hadapinya?
Awak menafikannya, bukan?
Berpura-pura ia tak berlaku.
Awak rasa saya patut tiru awak?
Dia cedera lebih teruk, Dr. Reyhan.
Kamu rindu ayah kamu.
Satu malam, dia mabuk dan bergaduh.
Lebih daripada bergaduh sebenarnya.
Dia dibelasah teruk.
Dia dipukul.
Mukanya langsung tak dapat dicam.
Kamu di sekolah rendah.
Tak perlulah tanya jika kamu ingat.
Kamu ingat dengan jelas.
Kamu menggeletar ketakutan apabila nampak dia begitu.
Kamu nak peluk dia, tapi kamu terlalu takut.
Kamu berkurung di dalam bilik.
Tak bercakap dengan sesiapa.
Kamu menangis tak henti-henti.
Satu hari kamu tanya,
"Saya ada buat salahkah?
Ayah minum banyak disebabkan saya?"
Mak perlu buat keputusan hari itu.
Mak terpaksa tinggalkan ayah kamu dan besarkan kamu seorang diri.
Mak mampu dari segi kewangan.
Tapi mak tak sanggup.
Mak jadi takut.
Melisa tak buat begitu.
Kalau wanita lain, mereka akan cari kamu sambil menangis.
Walaupun berdepan kesukaran, dia buat keputusan untuk besarkan Can.
Jangan marah dia.
Dia gadis yang berani.
Sangat berani.
Sekarang,
giliran kamu untuk jadi berani.
Mungkin keadaan kamu dah berubah,
tapi kamu memiliki hidup yang terindah di dunia.
Jangan buat begini lagi.
Usah biar Can lalui semua ini.
Sebab dialah saya di sini, mak.
Saya di sini untuk dia.
Saya janji, saya akan betulkan semuanya.
Pentadbiran Sekolah Swasta Sevdem yang dihormati,
guru-guru, ibu bapa dan para pelajar.
Biar saya jelaskan,
ini bukan surat peletakan jawatan daripada menjadi bapa.
Malah, sebaliknya.
Ke arah permulaan baharu,
langkah kecil untuk dunia, tapi besar untuk saya.
Ada banyak cara untuk hidup.
Begitu juga cara menjadi ayah.
Sudah lama saya fikir cara untuk menjadi ayah yang baik kepada Can.
Seseorang yang saya sayang pernah cakap,
"Jika tahu apa yang kita tak mahu, mudahlah untuk dapat apa yang kita mahu."
Saya tahu apa yang saya tak mahu.
Saya tak mahu jadi lelaki yang saya nampak dalam cermin.
Saya tak mahu buat Can, anak saya, sedih lagi.
Saya dah jatuh tersungkur, dan saya sedar ia takkan lebih teruk daripada ini.
Kelakuan saya di parti hari jadi itu tidak boleh diterima.
SEKOLAH SWASTA SEVDEM
Terutamanya buat Leyla Yaz dan Nedim,
saya minta maaf kepada kamu berdua.
Ya, saya juga minta maaf kepada ayah Nedim.
Tapi terutamanya kepada Can.
Saya minta maaf kepada anak saya.
Can ialah sinar hidup saya.
Dialah pendorong utama saya setiap hari
dan saya sayang dia lebih daripada segalanya.
Saya nak kamu semua tahu yang mulai sekarang,
saya akan berjuang sepenuh hati untuk menjadi ayahnya.
Tolong cakap dengan Can, bukan saya, sama ada saya akan berjaya atau tidak.
Yang "sebenar".
Kumpulan rock Turki, pada tahun 2000-an, menonjol dengan mencipta lagu dalam gaya
yang sama seperti kumpulan negara Barat.
Awak nak ke mana?
Ada seorang lagi yang saya perlu minta maaf.
Lima atau enam bulan yang lalu.
Awak ada di sini.
Menari dengan adik awak.
Saya di bar, memerhatikan kamu berdua.
Kamu berdua nampak mesra.
Kemudian, awak naik ke pentas.
Helo.
Helo. Kami...
Ini adik saya.
Kerem. Dia kacak.
Kami datang untuk meraikan sesuatu.
Sebelum kami datang, dia kata,
"Kakak tak bersolek. Kakak nampak selekeh."
Tapi itu tak penting. Kami datang untuk meraikannya.
Adik saya berjaya memasuki kolej impiannya,
dan dia akan ke Amerika untuk jadi orang sains!
Dia akan selamatkan dunia.
Bukan orang sains, tapi ahli sains.
Maafkan kakak saya. Dia agak jahil.
Dia agak mabuk juga.
- Mari, kakak. - Dia berlagak dan perlu dipukul.
Saya cuma nak cakap...
Kakak bangga dengan kamu dan kakak sayang kamu.
Kita terserempak semasa awak nak balik.
- Awak okey? - Ya, okey.
Saya boleh tumpangkan awak.
Dia baru dapat lesen, dia akan memandu.
Terima kasih, tapi saya tak minum, jadi saya okey. Saya Kerem.
Fırat. Tahniah.
Terima kasih. Selamat berkenalan.
Saya dengar tentangnya pada keesokan hari.
Awak terlibat dalam kemalangan.
Beberapa bulan kemudian, kita terserempak lagi di sini.
Kebetulan.
Saya perlukan sinar.
Saya pun ikut sinar, itu saja.
Sezen!
Jangan ganggu saya! Lepaskan saya! Apa awak nak daripada saya?
Sezen.
Tolonglah, jangan ganggu saya. Saya merayu.
Sezen.
Saya kata, jangan ganggu saya!
Ia salah saya. Sayalah puncanya.
Sayalah sebabnya.
Awak tak buat apa-apa. Awak dengar tak?
Dia mati sebab saya. Sepatutnya saya yang mati.
Mari.
Awak tahu,
Kerem selalu mahu saya berpakaian cantik.
Awak fikir dia gembira jika dia nampak saya begini?
Nah.
Beritahu Can, jangan rasa bersalah, okey?
Mereka tetap akan pergi walaupun awak cakap awak sayang mereka.
Tetamu sekalian, kami gembira jika anda sertai acara istimewa kami
yang akan diadakan di laman belakang kami pada pukul 9.00 malam
Tiada kod pakaian, tapi kehadiran diwajibkan.
Tetamu yang dikasihi, selamat datang ke terowong masa.
Inilah pasangan yang berpeluang untuk mengembara masa.
Hebatnya!
Menakjubkan!
Fırat, apa ini?
Sila duduk di tempat anda.
Pengembaraan masa kita
bermula sekarang.
Wah! Sezen, tengok! Tengok, itu saya!
Kamu sangat comel.
Saya setuju.
Tengoklah dia.
Ini bahagian kegemaran saya.
Saya ingat!
Mak ambil gambar itu.
Mak saya ambil gambar.
Ayah.
Saya sayang ayah.
Ayah sayang kamu juga,
anak.
Hei, tengok!
Hebatnya.
Maaf, saya pinjam sesuatu daripada awak.
Saya perlukannya untuk pengembaraan masa.
Itu Abang Kerem?
Saya sudah tahu.
Abang Kerem, macam mak saya...
Dia sudah tiada.
Tapi jangan sedih, okey? Kami akan sentiasa bersama awak.
- Memandangkan kita dalam mesin masa... - Jadi?
Boleh kita terus ke lusa?
Saya rasa itu paling baik.
Ya, terima kasih.
- Ada apa esok? - Konsert tarian.
- Tak perlulah pergi. - Perlu pergi.
- Tak perlulah. - Kamu perlu pergi.
- Tak perlu. - Perlu.
- Tentunya tidak. - Mesti.
Tolonglah pergi.
Tolong pergi, atau ia takkan berakhir.
Kamu mesti pergi.
- Saya tak nak pergi. - Ya, kamu akan pergi.
- Tidak. - Kamu akan pergi.
- Tak nak. - Mesti.
- Tidak. - Kamu akan pergi.
- Tak perlulah. - Perlu pergi.
- Tak perlu. - Perlu pergi.
- Tak pergi. - Mesti pergi.
- Tak perlulah. - Kamu mesti pergi.
SEKOLAH SWASTA SEVDEM
KONSERT TARIAN AKHIR TAHUN
Betul katanya. Semua tak seronok.
Masa untuk berseronok!
Siapa lelaki itu?
Itu Fırat. Dia ayah saya.
Terjemahan sari kata oleh Liyana Osman